Florin Cîțu, paradoxul României: Corigent la guvernare, premiant la prestația din ultimele săptămâni, conform unui sondaj.
Sondaj: Aproape jumătate dintre români nu îi dau notă de trecere premierului. În același timp, 16% dintre români au fost impresionați de prestația lui Cîțu în ultimele săptămâni. Coaliția PNL, USR-PLUS și UDMR nu va avea viață lungă, conform sondajului.
Cîțu e corigent la guvernare, dar altul mai bun n-avem. Asta e concluzia unui sondaj Avangarde despre politica din România.19% dintre români i-au dat premierului nota 1. În total, premierul nu ia notă de trecere de la aproape jumătate dintre participanții la sondaj.Tot ei l-au indicat pe șeful guvernului drept politicianul care le-a făcut cea mai bună impresie. Cîțu a strâns 16%. Mai mult decât Iohannis, Drulă, Vlad Voiculescu și Orban la un loc.Sondajul Avangarde nu dă viață lungă coaliției de guvernare. O treime dintre participanți au zis câteva luni. 11% cred că PNL, USR-PLUS și UDMR vor rezista împreună mai mult de anul viitor.22% sunt însă extrem de optimiști și cred că finalul coaliției îl vor reprezenta alegerile din 2024.